|  |  |  |
| --- | --- | --- |
| Description: mali grb kolorni**Република Србија****МИНИСТАРСТВО ПОЉОПРИВРЕДЕ,****ШУМАРСТВА И ВОДОПРИВРЕДЕ** Број: **\_\_\_\_\_\_\_\_\_\_\_\_\_\_\_\_\_**Датум: **\_\_\_.\_\_.2024.** годинеНемањина 22-26Б е о г р а д |  |  |

*Уговорне стране:*

**1. Република Србија - Министарство пољопривреде, шумарства и водопривреде**, Београд, Немањина 22-26, ПИБ: 108508191, матични број: 17855140, које представља министар, др Александар Мартиновић (у даљем тексту: Наручилац)

*и*

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (у даљем тексту: Добављач)

*закључују следећи*

***УГОВОР О ДЕЛУ***

*Уговорне стране сагласно констатују следеће чињенично и правно стање:*

**1.** У складу са чланом 27, став 1, тачка 1) Закона о јавним набавкама („Службени гласник РС“ број 91/2019 и 92/23) и одредбaма Директиве о ближем уређивању послова набавки број 110-00-35/2023-02 од 28.03.2023. године и број 110-00-35/1/2023-02 од 06.03.2024. године (у даљем тексту: интерни акт), Наручилац је спровео поступак изузете набавке за доделу уговора о делу, која је у Интерном плану изузетих набавки за 2024. годину предвиђена под редним бројем 52.

**2.** Документација о набавци, која садржи Позив за учешће у предметном поступку изузете набавке, Образац понуде са предметом набавке и предлог текста уговора је упућена путем електронске поште, на електронске адресе \_\_\_\_ понуђача дана \_\_\_\_\_\_\_ 2024. године и истог дана објављена на интернет страници Наручиоца.

**3.** Добављач је преко писарнице републичких органа/препоручене поште благовремено доставио понуду број \_\_\_\_\_\_\_ од \_\_\_\_\_\_.2024. године, која у потпуности одговара спецификацији/опису предмета набавке из Обрасца понуде са описом предмета набавке.

**4.** Лица која спроводе набавку су, дана \_\_\_\_\_\_.2024. године, сачинила Извештај о спроведеном поступку предметне набавке број \_\_\_\_\_\_\_\_\_\_\_\_, којим су предложила закључење уговора са Добављачем, те се овај уговор закључује у складу са наведеним.

***Предмет уговора***

**Члан 1**

 Предмет уговора је обављање послова у вези техничке подршкереализацији пројектних активности Министарства пољопривреде, шумарства и водопривреде - прикљупање, дистрибуција и евидентирање документације у вези пројектних активности Наручиоца.

 Предметне услуге детаљније су описане у делу I Обрасца понуде (*Опис предмета набавке*), а пружају се у свему према захтевима Наручиоца из овог уговора и документације о набавци.

*Укoликo угoвoр будe дoдeљeн правном лицу/предузетнику, овај члан се садржати и следеће ставове:*

 Извршилац је физичко лице које је добављач навео у својој понуди и које испуњава све постављене услове.

Промена извршиоца могућа је само изузетно, на образложен захтев Добављача и уз изричиту сагласност Наручиоца, с тим да нови извршилац мора испуњавати све тражене услове за учешће.

***Цена***

**Члан 2**

 Цена предметних послове утврђена је понудом Добављача.

Укупна понуђена цена износи \_\_\_\_\_\_\_\_ динара без обрачунатог пореза на додату вредност односно других пореза и фискалних давања који терете предметни уговор **(*биће усклађено са статусом понуђача*)**, за период од 11 месеци.

Месечна цена износи \_\_\_\_\_\_\_\_ динара без обрачунатог пореза на додату вредност односно других пореза и фискалних давања који терете предметни уговор **(*биће усклађено са статусом понуђача*)**.

У цене су урачунати сви трошкови Добављача.

Промена цена из понуде Добављача није могућа.

***Начин плаћања***

**Члан 3**

*(укoликo угoвoр будe дoдeљeн правном лицу/предузетнику)*

Плаћање предметних услуга вршиће се сукцесивно, на основу рачуна који се доставља месечно, за услуге извршене у претходном месецу, у року од **\_\_\_\_** дана од дана пријема уредно сачињеног рачуна.

 Рачуни морају бити сачињени и достављени у складу са одредбама Закона о порезу на додату вредност, Зaкoна o eлeктрoнскoм фaктурисaњу ("Сл.глaсник РС", бр. 44/2021, 129/2021, 138/2022 и 92/2023) и осталих односних позитивнх прописа, с тим да уз сваки рачун мора бити приложена неоверена копија месечног извештаја пословима извршеним у току претходног месеца које се фактуришу.

КЈС овог наручиоца је 14840.

Плаћање се врши на текући рачун који Добављач наведе у рачуну.

Услов плаћања је одобрен месечни извештај, који се доставља уз рачун.

Наручилац нема обавезу плаћања месечних износа за месеце за које извештај није одобрен.

Наручилац имa право умањења уговорене месечне накнаде уколико лице задужено за праћење уговора има примедбе на извештај и предложи умањење накнаде, с тим да примедба мора бити образложена а умањење накнаде номинално изражено.

**Члан 3**

*(укoликo угoвoр будe дoдeљeн физичкoм лицу)*

Наручилац посла се обавезује да Добављачу, који има својство (не)запосленог ***(биће преузето из понуде)*** лица, исплаћује месечне износе накнаде за предметне услуге извршене у месецу који претходи месецу исплате, а по потврђивању месечног извештаја, сачињеног у складу са одредбама овог уговора.

 Meсeчни изнoс нaкнaдe уплаћује се на текући рачун Добављача, у року од \_\_\_\_\_ дана од дана доставе потврђеног месечног извештаја служби за економско – финансијске послове.

Наручилац нема обавезу плаћања месечних износа за месеце за које извештај није одобрен.

Наручилац има право умањења уговорене месечне накнаде уколико лице задужено за праћење уговора има примедбе на извештај и предложи умањење накнаде, с тим да примедба мора бити образложена, а умањење накнаде номинално изражено.

**Члан 4**

Средства за реализацију овог уговора у току 2024. године обезбеђена су Законом о буџету Републике Србије за 2024. годину.

Уколико за предметне услуге у току 2024. године нe будe рaспoлoживих буџeтских срeдстaвa услед ребаланса, принудног извршења или сличних разлога који доведу до немогућности плаћања, Наручилац задржава право једностраног раскида уговора, без права Добављача на накнаду штете или предлагања измене уговора којом ће се укупна вредност уговора умањити тако да буде једнака висини распожививих средстава на одговарајућој буџетској позицији за предметне намене,у ком случају ће се обим предметних услуга уподобити са са износом расположивих средстава.

Обавезе које доспевају у наредној буџетској години биће реализоване највише до износа средстава која ће Наручиоцу бити одобрена за предметне намене, у складу са законом којим се уређује буџет за ту годину.

Уколико буџетска средства, расположива за предметне услуге у току наредне буџетске/календарске године, буду умањена, односно не буду довољна за реализацију уговора, Наручилац задржава право једностраног раскида уговора или предлагања потписивања анекса којим ће се износ означен као укупна вредност уговора односно као максимални износ плаћања у току те године умањити у смислу усклађивања са износом расположивих средстава на одговарајућим буџетским позицијама, у ком случају ће се обим предметних услуга уподобити са са износом расположивих средстава.

 Сва уговорена потраживања Добављача по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Добављач је сагласан да извршене предметне услуге буду плаћене у складу са наведеним могућностима.

***Средство обезбеђења и***

***реализација средства обезбеђења***

**Члан 5**

*(укoликo угoвoр будe дoдeљeн правном лицу/предузетнику)*

Добављач се обавезује да, најдоцније у року од 5 (пет) радних дана од дана потписивања уговора, на име средства обезбеђења за добро извршење посла, Наручиоцу достави уредно потписану и регистровану сопствену бланко меницу, без жираната, са клаузулом „без протеста“ и „по виђењу“, у корист Наручиоца, са роком важности 10 дана дуже од дана истека уговора односно **од дана потписивања извештаја о извршењу за последњи месец примене уговора.**

Уз меницу, Добављач је обавезан доставити менично овлашћење, доказ о регистрацији менице и копију картона депонованих потписа, са овером од стране пословне банке Добављача која не може бити старија од 15 дана пре дана објаве позива за учешће у јавној набавци.

Вредност гаранције за добро извршење посла утврђена је у износу који одговара висини од 10% од укупне вредности уговора без обрачунатог пореза на додату вредност.

Наручилац се обавезује да меницу са меничним овлашћењем на захтев Добаљача врати најдоцније у року од 15 (петнаест дана) по истеку уговора, уколико је у међувремену не искористи у складу са претходним ставовима овог члана.

***Члан 6***

Наручилац задржава право да реализује средство финансијског обезбеђења уколико Добављач не изврши или неуредно изврши неку од обавеза предвиђене овим уговором.

У случају реализације менице, наручилац је неопозиво и безусловно овлашћен да испуни наведену меницу тако што уписује место и датум издавања менице, датум доспећа, а по потреби и друге небитне меничне елементе, што значи да се Добављач као менични дужник безусловно и неопозиво одриче права приговора на начин испуњавања менице те да овлашћује Наручиоца као меничног повериоца да безусловно, неопозиво, без протеста и вансудски изврши наплату потраживања по основу овог уговора са рачуна Добављача из новчаних средстава на наведеном рачуну Добављача.

Активирање средства обезбеђења не искључује право Наручиоца на потпуну накнаду штете.

***Напомена:*** Уколико уговор буде додељен понуђачу – физичком лицу, чланови у вези средстава обезбеђења неће бити садржани, а бројеви осталих чланова ће бити уподобљени.

***Права и обавезе уговорних страна***

**Члaн 7**

Добављач је обавезан да лицу које Наручилац одреди за праћење уговора једном месечно доставља извештај и извршеним пословима. Уколико је лице за праћење сагласно са наводима из извештаја, потврдиће достављени извештај својим потписом.

Сваки извештај може бити одобрен у целини или делимично.

 Делимично одобрен извештај представља основ са умањење месечне накнаде, с тим да умањење не може бити веће од 10% нето износа месечне накнаде. **(*када је уговор закључен са физичким лицем*)**

 Делимично одобрен извештај представља основ са активирање менице за добро извршење посла. **(*када је уговор закључен са правним лицем/предузетником*)**

Уколико извештај не буде одобрен, Наручилац нема обавезу плаћања накнаде за тај месец.

**Члaн 8**

 Добављач се обавезује да извршава предметни посао стручно и квалитетно, поступајући у свему према налозима Наручиоца и одредбама уговора и да предузима све неопходне радње и поступке у циљу што ефикаснијег обављања наведених послова.

 Уколико Добављач предметни посао не извршава односно уколико га не извршава у складу с наводима из става 1 овог члана, лице за праћење ће му указати на уочене недостатке и позвати га да их отклони у остављеном примереном року.

Уколико Добављач не отклони све уочене недостатке у остављеном року, лице одређено за праћење реализације уговора неће одобрити или ће делимично одобрити извештај за тај месец.

Уколико Добављач још једном у току трајања уговора не отклони недостатке у накнадном примереном року, Наручилац може активирати средство обезбеђења за добро извршење посла (када је је угово закључен са правним лицем/предузетником) и/или једнострано раскинути уговор и/или тражити накнаду настале штете.

**Члан 9**

Добављач је обавезан да, у току трајања уговора, буде доступан за телефонску комуникацију викендом, од 09:00 до 15:00 часова, с тим да ће се комуникација викендом иницирати од стране Наручиоца само изузетно, у случају потребе за додатним информацијама у вези предметних послова.

***Посебна обавеза Добављача***

**Члан 10**

Добављач је дужан да, без одлагања писаним путем обавести Наручиоца о било којој промени у вези са испуњеношћу услова из тачке 4 Обрасца понуде, која наступи током важења уговора и да је документује на прописани начин.

***Одговорност***

**Члан 11**

*(укoликo угoвoр будe дoдeљeн правном лицу или предузетнику)*

Добављач је у целости одговоран за квалитет сваке појединачне пружене услуге и сноси обавезу накнаде штете која наступи због евентуално неадекватно пружене услуге.

 Добављач и извршилац одговарају неограничено солидарно према Наручиоцу.

 Наручилац не сноси одговорност за евентуално неизмиривање или неуредно измиривање обавеза Добављача према извршиоцу.

**Члан 11**

*(укoликo угoвoр будe дoдeљeн физичком лицу)*

Добављач је одговоран за квалитет сваке појединачне пружене услуге и сноси обавезу накнаде штете која наступи због евентуално неадекватно пружене услуге.

**Члан 12**

Наручилац се обавезује да:

- у току тајња уговора, омогући Извршиоцу приступ подацима потребним за извршење предметаног посла и приступ свим релевантним локацијама;

- одговори на питања постављена у вези предмета овог уговора и начина извршења у складу са одредбама овог уговора;

- благовремено доставља налоге, смернице и упутства о потребном обиму и динамици обављања послова;

- непосредно по потписивању уговора, обавести Извршиоца о имену лица задуженог за праћење реализације уговора и потписивање (одобравање) извештаја, као и о броју телефона и електронској адреси тог лица;

- благовремено достави Добављачу све примедбе и укаже му на уочене недостатке у извршењу посла;

- у случају делимичног одобравања или неодобравања извештаја, Добављачу достави писано образложење о разлозима таквог поступања;

- плаћања уговорене накнаде врши у складу са уговорним одредбама.

**Члан 13**

 Све евиденције и други материјали сачињени за потребе Наручиоца по основу овог уговора, представљају власништво Наручиоца.

***Тајност података***

**Члан 14**

Добављач и Извршилац неће, без сагласности Наручиоца, саопштити, предати или на било који начин учинити доступним трећим лицима податке до којих су дошли у току реализације овог уговора, осим овлашћеним лицима и органима у земљи, у мери у којој то захтевају позитивни прописи.

 Oбaвeзa чувaња пoслoвне тajне пoстojи бeз oбзирa oд кoгa и нa кojи нaчин су пoдaци сазнати, као и без обзира да ли су означени као поверљиви.

 Oбaвeзa чувaња пoслoвне тajне пoстojи у току трајања овог уговора, као и 2 (две) године након истека истог.

***Раскид уговора***

**Члан 15**

 Уговор се може споразумно и једнострано раскинути.

 Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

У случају једностраног раскида уговора, уговорне стране једна другој достављају писано обавештења о раскиду уговора, уз поштовање отказног рока од 15 (петнаест) дана, с тим да се наведени рок рачуна од дана пријема писаног обавештења.

 Наручилац је посебно овлашћен да једнострано откаже овај уговор уколико:

- из било ког разлога, дође до смањења средства опредељених за реализацију уговора, у ком случају нема обавезу накнаде штете;

 - извршилац не отклони недостатке у извршавању својих обавеза по основу овог уговора, у остављеном примереном року;

 - месечна накнада Извршоцу буде умањена због делимично одобреног извештаја два пута у току трајања уговора;

 - престане потреба за предметним послом.

***Заложно право***

**Члан 16**

 Потраживања на основу овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

***Комуникација***

**Члaн 17**

(*када је добабљач правно лице или предузетник)*

Целокупна комуникација уговорних страна у вези примене одредби овог уговора вршиће се преко контакт особа, у писаном облику, електронском поштом, редовном поштом или личном доставом, на адресе односно бројеве телефона контакт особа које ће уговорне стране разменити приликом потписивања уговора.

Комуникација уговорних страна путем електронске поште се сматра званичном комуникацијом уколико се врши преко електронских адреса које су уговорне стране размениле.

 Уговорне стране су дужне да, без одлагања, у писаном облику, једна другу обавесте о евентуалној промени контакт особе и/или учесника у релизацији овог уговора, електронске адресе контакт особа, броја контакт телефона и/или осталих података битних за комуникацију уговорних страна.

**Члaн 17**

(*када је добабљач физичко лице)*

Комуникацију са Добављчем у вези примене одредби овог уговора врши лице које Наручилац одреди за праћење уговора.

Комуникација уговорних страна путем електронске поште се сматра званичном комуникацијом.

Уговорне стране су дужне да, без одлагања, у писаном облику, једна другу обавесте о евентуалној промени електронске адресе.

***Завршне одредбе***

**Члан 18**

 Саставни део овог уговора је понуда Добављача број \_\_\_\_\_\_\_ од \_\_\_\_. \_\_\_\_\_. 2024. године, која садржи Опис предмета набавке и финансијску понуду.

**Члан 19**

 Уговор се закључује даном потписа обе уговорне стране, а примењује се од \_\_\_\_\_\_.2024.

 Уговор се примењује у периоду од 11 месеци, а престаје да важи када обе уговорне стране изврше своје уговорне обавезе.

 Све измене и допуне овог уговора врше се у писаној форми, закључењем одговарајућег анекса.

 За све што овим уговором није предвиђено примењиваће се одредбе Закона о облигационим односима у делу који није супротан императивним одредбама интерног акта и прописима којима се уређује буџет и буџетски систем.

**Члан 20**

Све евентуалне спорове, уговорне стране решаваће споразумно, тумачењем одредби уговора, захтева Наручиоца из документације о набавци и садржаја изјава и других доказа које је Добављач доставио уз своју понуду.

 Уколико уговорне стране не постигну споразумно решење, спор ће изнети пред стварно надлежан суд у Београду.

**Члан 21**

 Овај Уговор је сачињен у 4 (четири) равногласна примерака, од којих свака уговорна страна задржава по 2 (два) примерка за своје потребе.